hotchpotch/miracl-hf-unified huggingface dataset:
পরিবহন পদ্ধতি
পরিবহন পদ্ধতি বলতে বিভিন্ন নির্ভরযোগ্য পরিবহণ ব্যবস্থাকে বোঝায়। বিভিন্ন পরিবহন পদ্ধতি হচ্ছে - বিমান, নৌ পরিবহন, এবং ল্যান্ড পরিবহন, যার মধ্যে আছে রেল, সড়ক ও দুর্গম সড়ক পরিবহণ। অন্যান্য ব্যবস্থাও আছে যেমন, পাইপলাইন, তার পরিবহন, এবং মহাশূন্য পরিবহণ. মানুশ-চালিত পরিবহণ ও প্রানী-চালিত পরিবহণ ও স্বকীয়, কিন্তু এগুলোকে অন্যান্য বিভাগে রাখা হয়। সাধারনভাবে পরিবহণ বলতে মানুষ, প্রানী এবং অন্যান্য সামগ্রী স্থানান্তরকে বোঝায়। প্রত্যেক পরিবহণ পদ্ধতির মৌলিকভাবে বিভিন্ন প্রযুক্তিগত সমাধান আছে এবং কিছুর ভিন্ন পরিবেশ প্রয়োজন হয়। প্রত্যেক পদ্ধতির নিজস্ব অবকাঠামো, বাহন এবং ব্যবসা পদ্ধতি আছে।
প্রানী চালিত পরিবহণ মুলত মানুষ ও পন্য পরিবহনে ব্যবহৃত হয়। মানুষ কিছু প্রানীতে সরাসরি, কোনটি পন্য পরিবহনে একক বা দলগতভাবে বাহন চালাতে ব্যবহৃত হয়।
মনোয়ারা বেগম
মনোয়ারা বেগম (জন্ম: ৩ জুলাই ১৯৫০) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-১৭ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
বৎসল শেঠ
বৎসল শেঠ (জন্ম: ৫ অগাস্ট, ১৯৮০) একজন ভারতীয় চলচ্চিত্র ও টেলিভিশন অভিনেতা, মডেল এবং উদ্যোক্তা। তিনি বেশ কিছু ভারতীয় টেলিভিশন শো এবং অনেক বলিউড ছায়াছবিতে অভিনয় করেছেন।
ভাটশাল জন্মগ্রহণ করেন ৫ আগস্ট ১৯৮০ সালে মুম্বাই এ। তার বাবা গুজারাটি। দুই ভাইবোনের মধ্য তিনি জ্যেষ্ঠ।
তিনি পড়াশোনা করেন উৎপল সংভি স্কুলে, ভিলে পার্কের মিঠিভাই কলেজ থেকে গণিতে স্নাতক তিনি। তার উদ্দেশ্যে ছিলো সফটওয়্যার ইঞ্জিনিয়ার হওয়া যা তিনি  জাস্ট মোহাব্বতে জয় চরিত্র পাওয়ার পরে বাদ দেন।
তিনি বিবাহিত। সাবেক সহ-তারকা ইশিতা দত্তককে নভেম্বর ২৮, ২০১৭ তে বিয়ে করেন।.
মাহজাবিন খালেদ
মাহজাবিন খালেদ (জন্ম: ১৬ ডিসেম্বর ১৯৬৬) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-১৮ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
মাহজাবিন খালেদ ১৬ ডিসেম্বর ১৯৬৬ ঢাকায় জন্মগ্রহণ করেন। তার বাবা ব্রিগেডিয়ার জেনারেল খালেদ মোশাররফ ছিলেন মুক্তিবাহিনীর ২ নম্বর সেক্টরের সেক্টর কমান্ডার এবং 'কে ফোর্স' এর সর্বাধিনায়ক। পরবর্তীতে বাংলাদেশ সেনাবাহিনীর চিফ অব জেনারেল স্টাফ (সিজিএস)।
মাহজাবিন খালেদ হলিক্রস স্কুল ও কলেজ থেকে মাধ্যমিক স্কুল সার্টিফিকেট (এসএসসি) পাস করেন। লরেটো কলেজ,দার্জিলিংয়ে পড়ালেখা করেন। পরবর্তীতে বিএ (অনার্স)।
ফক্স ফিল্ম
ফক্স ফিল্ম করপোরেশন ছিল একটি মার্কিন চলচ্চিত্র প্রযোজনা কোম্পানি। ১৯১৫ সালের ১লা ফেব্রুয়ারি উইলিয়াম ফক্স এই কোম্পানি প্রতিষ্ঠা করেন। গ্রেটার নিউ ইয়র্ক ফিল্ম রেন্টাল কোম্পানি ও বক্স অফিস অ্যাট্রাকশন ফিল্ম রেন্টাল কোম্পানির করপোরেট সফলতার পর এই কোম্পানি প্রতিষ্ঠিত হয়।
কোম্পানির প্রথম চলচ্চিত্র স্টুডিও নিউ জার্সির ফোর্ট লিতে স্থাপিত হয়। ১৯১৭ সালে উইলিয়াম ফক্স সোল এম. উর্টজেলকে ক্যালিফোর্নিয়ার হলিউডে স্টুডিওটির নতুন অবস্থান দেখতে পাঠান। ১৯২৬ সালের ২৩শে জুলাই কোম্পানিটি চলচ্চিত্রের শব্দগ্রহণের জন্য মুভিটোন সাউন্ড সিস্টেমের পেটেন্ট ক্রয় করে।
১৯২৯ সালের ওয়াল স্ট্রিট ধসের পর, উইলিয়াম ফক্স ১৯৩০ সালে কোম্পানিটির নিয়ন্ত্রণ হারান। নতুন প্রধান সিডনি কেন্টের অধীনে কোম্পানিটি টুয়েন্টিয়েথ সেঞ্চুরি পিকচার্স এবং পরে ১৯৩৫ সালে টুয়েন্টিয়েথ সেঞ্চুরি ফক্সের সাথে যুক্ত হয়।
উইলিয়াম ফক্স ১৯০৪ সালে চলচ্চিত্র শিল্পে প্রবেশ করেন। তিনি ১,৬৬৭ মার্কিন ডলারে ব্রুকলিনের নিকেলডেন প্রেক্ষাগৃহের এক তৃতীয়াংশ শেয়ার ক্রয় করেন। এই প্রেক্ষাগৃহের মুনাফা থেকে তিনি ১৫টি একই ধরনের প্রেক্ষাগৃহে বিনিয়োগ করেন, যার মধ্যে রয়েছে বায়োগ্রাফ, এসানে, কালেম, লুবিন ম্যানুফ্যাকচারিং কোম্পানি, পাথে, সেলিগ পলিস্কোপ কোম্পানি ও ভিটাগ্রাফ স্টুডিওজ। চলচ্চিত্রের পাশাপাশি ভডেভিলে আরও সাফল্যের পর তিনি অব্যবহৃত গেইটি থিয়েটার ক্রয় করেন। এবং নিউ ইয়র্ক সিটির একাডেমি অব মিউজিক ও নিউ জার্সিতে বেশ কয়েকটি প্রেক্ষাগৃহ অধিগ্রহণ করেন।
ফক্স চলচ্চিত্র পরিবেশক হিসেবে গ্রেটার নিউ ইয়র্ক ফিল্ম রেন্টাল কোম্পানি প্রতিষ্ঠার মাধ্যমে চলচ্চিত্র শিল্পে বিনিয়োগ করেন। চলচ্চিত্র স্টুডিওটি চলচ্চিত্র নির্মাণ ও পরিবেশনায় একক আধিপত্যের জন্য ১৯০৮ সালে মোশন পিকচার পেটেন্টস কোম্পানি ও ১৯১০ সালে জেনারেল ফিল্ম কোম্পানি প্রতিষ্ঠা করে।
ফক্স প্রযোজিত বিভিন্ন ধরনের এক ও দুই রিলওয়ালা কয়েকশ স্বল্পদৈর্ঘ্য চলচ্চিত্র নির্মাণ করে। ১৯১৬ সালে শুরুর পর, সানশাইন কমেডি দুই রিল ওয়ালা হাস্যরসাত্মক স্বল্পদৈর্ঘ্য চলচ্চিত্র নির্মাণ করে। লয়েড হ্যামিলটন অভিনীত ১৯১৭ সালের "রোরিং লায়ন্‌স অ্যান্ড ওয়েডিং ব্লিস" দিয়ে তাদের সাফল্য শুরু হয়। সানশাইনের চলচ্চিত্র সবাক চলচ্চিত্র শুরু হওয়ার পর্যন্ত চলতে থাকে। অন্যান্য স্বল্পদৈর্ঘ্য চলচ্চিত্র হল "ইম্পেরিয়াল কমেডিস", "ভ্যান বিবার কমেডিস", "ওহেনরি", "ম্যারিড লাইফ অব হেলেন অ্যান্ড ওয়ারেন", এবং "ফক্স ভ্যারাইটিজ"। ১৯৩০ সালের শুরুর দিকে স্পেনীয় ভাষার চলচ্চিত্রের সাথে যুক্ত হলে তারা আরও কয়েকটি স্বল্পদৈর্ঘ্য চলচ্চিত্র নির্মাণ করে।
ভিটাগ্রাফ স্টুডিওজ
ভিটাগ্রাফ স্টুডিওজ ছিল একটি মার্কিন চলচ্চিত্র স্টুডিও। এটি ভিটাগ্রাফ কোম্পানি অব আমেরিকা নামেও পরিচিত ছিল। জে. স্টুয়ার্ট ব্ল্যাকটন ও আলবার্ট ই. স্মিথ ১৮৯৭ সালে নিউ ইয়র্কের ব্রুকলিনে আমেরিকান ভিটাগ্রাফ কোম্পানি নামে কোম্পানিটি প্রতিষ্ঠা করেন। ১৯০৭ সালের মধ্যে এটি সবচেয়ে প্রখ্যাত মার্কিন চলচ্চিত্র প্রযোজনা কোম্পানি হয়ে ওঠে এবং অনেক বিখ্যাত নির্বাক চলচ্চিত্র নির্মাণ করে। ১৯২৫ সালে ওয়ার্নার ব্রস. এই কোম্পানিটি কিনে নেয়।
১৮৯৬ সালে যখন স্টুয়ার্ট ব্ল্যাকটন নিউ ইয়র্ক ইভেনিং ওয়ার্ল্ডের প্রতিবেদক ছিলেন, তাকে থমাস এডিসনের নতুন চলচ্চিত্র প্রজেক্টর প্রসঙ্গে সাক্ষাৎকারের জন্য পাঠানো হয়। এডিসন তার সাথে চলচ্চিত্র প্রজেক্টর কেনা প্রসঙ্গে কথা বলেন। এক বছর পর ব্ল্যাকটন ও তার ব্যবসায় সঙ্গী আলবার্ট স্মিথ এডিসনের সাথে প্রত্যক্ষ প্রতিযোগিতার অংশ হিসেবে আমেরিকান ভিটাগ্রাফ কোম্পানি প্রতিষ্ঠা করেন। ১৮৯৯ সালে আরেকজন অংশীদার উইলিয়াম "পপ" রক যোগদান করেন। কোম্পানিটির প্রথম স্টুডিও নির্মিত হয় ম্যানহাটনের নাসাউ স্ট্রিটে। পরবর্তীতে নিউ ইয়র্কের ব্রুকলিনের মিডউডে তাদের কার্যক্রম স্থানান্তরিত হয়।
কোম্পানিটির প্রথম সাফল্য আসে নিউজরিল থেকে, যেখানে ভিটাগ্রাফের ক্যামেরাম্যানকে ১৮৯৮ সালের স্পেনীয়-মার্কিন যুদ্ধের একটি দৃশ্যে দেখা যায়। ১৮৯৭ সালে ভিটাগ্রাফ "দ্য হাম্পটি ডাম্পটি সার্কাস" চলচ্চিত্র প্রযোজনা করে। এটি স্টপ মোশন কৌশল ব্যবহার করা প্রথম চলচ্চিত্র।
ফাতেমা জোহরা রাণী
ফাতেমা জোহরা রাণী (জন্ম: ১১ জুলাই ১৯৫৭) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-১৯ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
ইন্ডিয়ান প্রিমিয়ার লীগের বর্তমান দলের খেলোয়াড়গণ
ইন্ডিয়ান প্রিমিয়ার লীগ (আইপিএল) হচ্ছে ভারতের একটি পেশাদার টুয়েন্টি২০ ক্রিকেট লীগ প্রতিযোগিতা। এটি ভারতীয় ক্রিকেট নিয়ন্ত্রণ বোর্ড (বিসিসিআই) দ্বারা পরিচালিত হয়, যেটির সদরদপ্তর ভারতের মুম্বইয়ে, এবং বিসিসিআইয়ের সহ-সভাপতি রাজীব শুকলা এর তত্ত্বাবধান করেন, যিনি একই সাথে আইপিএলের চেয়ারম্যান এবং কমিশনারের দায়িত্ব পালন করছেন। বর্তমানে ইন্ডিয়ান প্রিমিয়ার লীগে ৮টি দল প্রতিযোগিতা করে, যেখানে বিশ্বের বিভিন্ন দেশের খেলোয়াড়গণ খেলে থাকেন। নিম্নলিখিতটি হচ্ছে আইপিএলের বর্তমান দলের খেলোয়াড়গণের তালিকা।
দ্য গুরু (২০০২-এর চলচ্চিত্র)
দ্য গুরু ট্রাসি জ্যাকসন লিখিত এবং ডেজি ভন স্কেরলার মেয়ার পরিচালিত ২০০২ খ্রিস্টাব্দের একটি ব্রিটিশ-ফ্রেঞ্চ-মার্কিন যৌন কৌতুকপ্রদ চলচ্চিত্র। চলচ্চিত্রটি একজন নৃত্য-শিক্ষক কেন্দ্রিক, যে ভারত থেকে আমেরিকায় আসেন একটি সাধারণ কর্মজীবনের সন্ধানে, কিন্তু ঘটনাক্রমে একজন যৌনশিল্পীর থেকে শেখা দর্শনের উপর ভিত্তি করে একজন যৌন গুরু হিসাবে একটি সংক্ষিপ্ত কিন্তু হাই-প্রোফাইল কর্মজীবনে পদার্পণ করেন।
চলচ্চিত্রটিতে নৃত্য-শিক্ষকের চরিত্রে অভিনয় করেছেন জিমি মিস্ত্রী, হেদার গ্রাহাম একজন যৌনশিল্পীর চরিত্রে অভিনয় করেছেন যার থেকে যৌতার দর্শন শিখেছিল, এবং মারিসা টোমে যে নিউইয়র্কে তাকে গুরু পদে পৌঁছতে সাহায্য করেন।
রুমু গুপ্তা (জিমি মিস্ত্রী), একজন নৃত্য শিক্ষক, যার স্বপ্ন বিখ্যাত অভিনেতা হওয়ার; এবং সে দিল্লিতে বসবাস করে। সে তার চাচাতো ভাই বিজয়ের কথায় প্রলুব্ধ হয় এবং সেও ভাগ্যের সন্ধানে নিজ শহর ছেড়ে মার্কিন যুক্তরাষ্ট্রে পাড়ি দেয়। বিজয়ের প্রলোভনীয় কথায় কাহিনী এগোতে থাকে।
রামু অভিনয়ের জন্য কাজ খুঁজতে থাকে, একসময় অজ্ঞতসারে সে একটি অশ্লীল চিত্র নির্মাণের স্টুডিওতে এসে পড়ে এবং কাজ পেয়ে যায়। একদিন সে তার সহ-আবাসীক ও বিজয়ের সাথে একটি জন্মদিনের অনুষ্ঠানে খাদ্যপরিবেশক হিসেবে কাজ করছিল। সেই অনুষ্ঠানে একজন ভারতীয় সাধুকে ডাকা হয়, ধর্ম ও আত্মা সম্পর্কে কিছু বলার জন্য; কিন্তু সেই সাধু মদ খেয়ে মাতাল ও বিস্মৃত অবস্থায় মেঝেয় পড়ে থাকে; বিজয় ও অন্যান্যদের কথায় রামু সেখানে সাধুর অভিনয় করার জন্য রাজি হয়। বাস্তব দর্শনজ্ঞানের অভাবে, রামু শ্যারোনা হেদার গ্রাহাম নামে একজন যৌনশিল্পীর দেওয়া পরামর্শগুলো পুনরাবৃত্তি করতে থাকে; যার সাথে সে আগে মিলেছিল। লেক্সী মারিসা টোমে, যার জন্মদিন, সে রামুর প্রবচনে দারুণভাবে মুগ্ধ হয়; এবং সে রামুকে নিউইয়র্কে তার বন্ধুবান্ধবদের মাঝে একজন নবযুগের যৌন-গুরু হিসেবে পরিচিত করে তুলে।
রামু যৌনতা বিষয়ে আরও পরামর্শ পেতে শ্যারোনাকে ভাড়া করে, এই বলে যে, কিভাবে প্রাপ্তবয়স্ক চলচ্চিত্রের অভিনেতা হওয়া যায়। কিন্তু আসলে সে তার নতুন ভূমিকা "যৌন গুরু" হিসেবে এগুলো ব্যবহার করতে চায়। রুমু ও শ্যারোনার মধ্যে একটি ব্যক্তিগত সম্পর্ক বিকশিত হতে থাকে; যদিও শ্যারোনা ইতিমধ্যে একজন দমকল কর্মীর বাগদত্তা যে মনে করে যে, শ্যারোনা একজন শিক্ষিকা। কাহিনীর জটিলতা এতটুকু; এবং এরই মধ্যে থেকে প্রতারণা ও ভণ্ডামিগুলো বেরোতে থাকে।
এডি হল
এডওয়ার্ড হল (জন্ম ১৫ জানুয়ারি ১৯৮৮) হচ্ছেন একজন ইংরেজ পেশাদার শক্তিশালী, যিনি বর্তমান পৃথিবীর সবথেকে শক্তিশালী ব্যক্তি এবং শক্তিশালী ব্যক্তি আইনের অধীনে ৫০০কেজি ভারোত্তোলনকারী একমাত্র ব্যক্তি। এমনকি তিনি যুক্তরাজ্যের সবথেকে শক্তিশালী ব্যক্তি এবং ইংল্যান্ডের সবথেকে শক্তিশালী ব্যক্তি হিসেবেও ভূষিত হন। তিনি ২০১৭ সালের পৃথিবীর সবথেকে শক্তিশালী ব্যক্তি এবং ভারোত্তোলনে স্ট্রাপ সহ বর্তমান বিশ্বরেকর্ডধারী ব্যক্তি।
প্রতিযোগিতায়:
জিম উত্তোলন (প্রত্যেক বিভাগে):
হাঁটা
হাঁটা (টহল দেওয়া হিসাবেও পরিচিত) হল পাবিশিষ্ট প্রাণীর গমনের প্রধান চলনভঙ্গি। হাঁটা সাধারণত দৌঁড়ানো ও অন্যান্য চলনভঙ্গির থেকে ধীর গতির। "ইনভারটেড পেনডুলাম"(inverted pendulum) চলনভঙ্গি দ্বারা হাঁটাকে সজ্ঞায়িত করা হয় যখন কেউ নিজের শরীর একটি হাত বা উভয় হাত দ্বারা ভারসাম্য রক্ষা করে পায়ের পেশিগুলো নমনীয় করে উল্লম্ফন দিয়ে বা লাঠি ভর দিয়ে সামনে এগিয়ে যায়। এটি প্রবাহের সংখ্যাবিহীন, এমনকি আর্থপোড, ছয়টি, আট বা ততোধিক অঙ্গভঙ্গি সহকারে প্রযোজ্য।
ইংরেজি শব্দ "'walk'(হাঁটা)" পুরানো ইংরেজি শব্দ "'to roll"' থেকে অবতীর্ণ হয়েছে বাংলায় যার অর্থ ""গড়িয়ে যাওয়া""। মানুষ ও অন্যান্য দ্বিপদ প্রানীর মধ্যে, দৌড়াঁনো থকে হাঁটা সতন্ত্রভাবে আলাদা, হাঁটার সময় মাটি থকে একবারে শুধু একটি পা ওঠে এবং দ্বিগুন সমর্থন পাওয়া যায়। অপরদিকে, দৌড়াঁনোর সময় প্রতি পদক্ষেপে মাটি থেকে দুই পা-ই উঠে যায়।
নেক্সাস ৭ (২০১২)
প্রথম প্রজন্মের নেক্সাস ৭ একটি মিনি ট্যাবলেট কম্পিউটার যা গুগল ও আসুস দ্বারা নির্মিত। এটা এনড্রয়েড (অপারেটিং সিস্টেম) দ্বারা পরিচালিত। এটি গুগল নেক্সাস সিরিজের প্রথম ট্যাবলেট ফোন। এতে রয়েছে ৭ ইঞ্চি (১৮০ মিমি) ডিসপ্লে, এনভিডিয়া ট্যাগরা ৩ কুয়াড-কোর চিপ, ১ জিবি র‍্যাম, ওয়াই-ফাই, নেয়ার ফিল্ড কমিউনিকেশন সংযোগ, ৮,১৬ ও ৩ জিবি অভ্যন্তরীণ স্টোরেজ।
প্রথমবারের মত বাজারে নিজস্ব ট্যাবলেট আনার ঘোষণা দেই গুগল। `নেক্সাস ৭' নামের এই ট্যাবলেটটির নির্মাতা তাইওয়ানের প্রতিষ্ঠান আসুস। নতুন এই ট্যাবলেটটির সঙ্গে অপারেটিং সিস্টেমের নতুন সংস্করণ `জেলি বিন' ও উন্মুক্ত করছে গুগল। ২৭ জুন যুক্তরাষ্ট্রের সানফ্র্যান্সিসকোতে গুগল আই/ও সম্মেলনে এই ট্যাবলেটটির ঘোষণা দিয়েছে প্রতিষ্ঠানটি। এক খবরে বিবিসি জানিয়েছে, ৮ গিগাবাইট তথ্য ধারণ ক্ষমতার ৭ ইঞ্চি মাপের নেক্সাস ৭ বিক্রি করা হবে ১৯৯ ডলারে।
নেক্সাস ৭ আন্তর্জাতিক বাজারে আসবে এ বছরের জুলাই মাস থেকে। প্রযুক্তি বিশ্লেষকেরা ধারণা করছেন, বাজারে একই দামে আমাজনের তৈরি কিন্ডল ফায়ার ট্যাবলেটের সঙ্গে প্রতিদ্বন্দ্বিতা করবে নেক্সাস ৭। নেক্সাস ট্যাবলেটে রয়েছে কোয়াড কোর সিপিইউ এবং ১২ কোরের জিপিইউ, যা দ্রুত গতিতে ট্যাবলেটের কাজ করবে ও উন্নত ছবি দেখাবে। ডিভাইসটিতে গুগল ক্রোম ব্রাউজার পূর্বনির্ধারিত হিসেবে থাকবে।
ট্যাবটির সমচেয়ে বড় উল্লেখযোগ্য দিক এর মূল্য হলেও সার্বিক ভাবে এটি একটি মাস্টারপিস। ডিজাইনের দিক দিয়ে এটা সাধারন হাইএন্ড ট্যাবলেটের সমকক্ষের। এর পিছনে আছে রাবারাইজড ব্যাক প্যানেল। যা খুবই সুন্দরভাবে টেক্সার করা। এমনকি রাবারের হলেও কেউ কেউ সেটাকে লেদারের বলে ভুল করে বসতে পারে। ব্যাকপ্যানেলের উপরের দিকে আছে বেশ বড় নেক্সাস-এর লোগো আর একেবারেই নিচে আছে ছোট করে আসুস এর লোগো। লোগোটির নিচেই আছে বেশ লম্বা আকৃতির একটি স্পিকার। ডিভাইসটির চার পাশেই আছে একটি সিলভার রিং যা মাঝে মাঝে প্লাস্টিকের মতও মনে হতে পারে। কিন্তু এর শক্ত এবং মজবুত ডিজাইন একে দারুণ ডিভাইসে পরিনত করেছে।
নেক্সাস ৭ এ আছে এনভিডিয়া ট্যাগরা ৩ কোয়াড কোর প্রসেসর যার ক্লক স্পীড ১.২ গিগাহার্টজ। সাথে আছে ১ গিগাবাইট র‍্যাম এবং ১৬/৩২ গিগাবাইট স্টোরেজ । তবে কোন বহিস্ত স্টোরেজ সামর্থ্য নেই যা এর অন্যতম প্রধান একটি দূর্বলতা। আর ইন্টারনেট ব্যাবহার করার একমাত্র উপায় হল Wifi (802.11 b/g/n) অর্থাৎ সিম কার্ড ব্যাবহারের কোন সুযোগও নেই। আর ডিভাইসটিতে আরো আছে ব্লুটুথ, জিপিএস, মাইক্রোফোন, জাইরোস্কোপ, এক্সিলারেটর, ম্যাগনেটোমিটার।
নেক্সাস ৭ এর দুইটি মডেলই একই সাথে প্রকাশ পায়। নেক্সাস ৭ এর ৮ জিবি স্টোরেজ সংস্করণের মূল্য ধার্য করা হয় ১৯৯ ডলার বা ১৫৯ ব্রিটিশ পাউন্ড এবং ১৬ জিবির স্টোরেজ সংস্করণের মুল্য ২৪৯ ডলার বা ১৯৯ ব্রিটিশ পাউন্ড ধার্য করা হয়। পরবর্তীতে নেক্সাস ৭ এর ৮ জিবি সংস্করণ বন্ধ করা হয়ে, ১৬ জিবি সংস্করণের মুল্য কমিয়ে ১৯৯ ডলারে আনা হয়এবং ৩২ জিবি সংস্করণ যোগ করা হয় যার মূল্য ঠিক করা হয় ২৪৯ ডলার। নেক্সাস ৭ এর সুলভ মূল্য কিন্ডের ফায়ারের সাথে প্রতিযোগিতার সৃষ্টি করে। এছাড়াও বিশ্লেষকরা একে আইপ্যাডের চেয়েও এগিয়ে রেখেছিলেন। এনভিডিয়ার মাইক রেফিল্ড মনে করেছিলেন কেউই এতো কম মূল্যে এতো অসাধারণ ডিভাইস তৈরি করতে পারেন নি।
নেক্সাস ৭ সকল সমালোচকদের কাছ থেকে অনুকুল মতামত পায়। এটি তার উচ্চ কর্মক্ষমতার কারণে সকল প্রযুক্তি পর্যালোচকদের দৃষ্টি আকর্ষণ করে। পর্যালোচকরা এর কমতিও চিহ্নিত করে। সেগুলো হলো বাহ্যিক স্টোরেজের অনুপস্থিতি, প্রাথমিক পর্যায়ে সেলুলার কানেক্টিভিটি-এর অনুপস্থিতি, পশ্চাৎ ক্যামেরার অনুপস্থিতি, ডিসপ্লেতে কন্ট্রাস্টের ঘাটতি ইত্যাদি।
দিনাজপুর ঈদগাহ ময়দান
দিনাজপুর ঈদগাহ ময়দান এশিয়া মহাদেশের সর্ববৃহৎ এ ঈদগাহ মিনার, যা দিনাজপুর দিনাজপুর সদর থানায় অবস্থিত একটি ধর্মীয় স্থাপনা। এটি দিনাজপুর জেলার গোর-এ-শহীদ বড় ময়দান এর পশ্চিম প্রান্তে প্রায় ... একর জমিতে অবস্থিত বাংলাদেশ তথা উপমহাদেশের সর্ববৃহৎ ঈদগাহ ময়দান।ঈদগাহ মাঠের দু’পাশে মুসল্লিদের জন্য তৈরি করা হচ্ছে চলাচলের জন্য রাস্তা ও এর পাশে ওযুর ব্যবস্থা।
ঈদের জামাত আদায় করার জন্য দিনাজপুর গোর-এ শহীদ বড় ময়দানে নির্মাণ করা হচ্ছে ঈদগাহ মিনার। ৫০ গম্বুজ বিশিষ্ট এ বিশাল মিনারে ৭ লাখ মুসল্লি এক সঙ্গে ঈদের নামাজ আদায় করতে পারবেন। ঈদগাহ মিনারটির প্রধান গম্বুজের (মেহেরাব) উচ্চতা ৪৭ ফুট ও লম্বায় রয়েছে ৫১৬ ফুট। এর মধ্যে নির্মাণ করা হবে ৩২টি আর্চ। ওই ঈদগাহ মিনারের সৌন্দর্য বাড়াতে প্রতিটি গম্বুজে সংযোগ করা হবে বৈদ্যুতিক বাতি। এতে রাতের বেলায় আলোকিত হয়ে উঠবে মিনারটি।
দিনাজপুর জেলা পরিষদের অর্থায়নে ও তত্ত্বাবধায়নে এশিয়ার সবচেয়ে বড় এ ঈদগাহ মিনারটি নির্মাণে প্রায় ৫ কোটি টাকা ব্যয় হবে।
দ্রুতগতিতে মিনার নির্মাণ কাজ এগিয়ে চলছে বলে জানান ঠিকাদার প্রতিষ্ঠানের কর্মকর্তা রতন।
দিনাজপুর জেলা পরিষদের উপ-সহকারী প্রকৌশলী জাকিউল আলম জানান, এশিয়ার সর্ববৃহৎ ঈদগাহ মিনার নির্মাণে ২ কোটি ৩২ লাখ টাকা বরাদ্দ পাওয়া গেছে। সুষ্ঠু ও সুন্দরভাবে কাজ সম্পন্ন করতে ইতোমধ্যে নেওয়া হয়েছে যথাযথ ব্যবস্থা। ওই ঈদগাহে দেশ ছাড়াও পৃথিবীর বিভিন্ন দেশ থেকে মুসল্লিরা ঈদের নামাজ আদায় করতে আসবেন। লাখো মুসল্লির সমাগম হওয়ায় এ ঈদগাহের আশপাশে আতর, তজবি,পাঞ্জাবি, জায়নামাজসহ বিভিন্ন সামগ্রীর দোকান গড়ে উঠবে।
এছাড়াও গড়ে উঠবে বিভিন্ন নতুন নতুন বাণিজ্যিক প্রতিষ্ঠান। দূর-দুরান্ত থেকে আগত মুসল্লিদের থাকার জন্য নির্মাণ করা হবে উন্নত মানের আবাসিক হোটেল। বাণিজ্যের পাশাপাশি স্থানীয় কয়েক হাজার বেকারের কর্মসংস্থানের সুযোগ হবে।
নির্মাণ চলাকালীন ছবি
কুয়েত আক্রমণ
কুয়েত আক্রমণ, ২ আগস্ট ১৯৯০ প্রতিবেশী রাষ্ট্র কুয়েতের বিরুদ্ধে ইরাকের পরিচালিত একটি ২ দিনের আগ্রাসন যার ফলস্বরূপ দেশটি ৭ মাস ইরাকের দখলদারিতে ছিল। এই আগ্রাসন এবং এরপর জাতিসংঘের বেঁধে দেয়া সময়সীমার মধ্যে সেনা প্রত্যাহার করতে অস্বীকৃতি জানানোর কারনে জাতিসংঘের অনুমোদনে যুক্তরাষ্ট্রের নেতৃত্বে যৌথ বাহিনী সামরিক হস্তক্ষেপ করে। 
এটাই প্রথম উপসাগরীয় যুদ্ধ হিসেবে পরিচিত এবং এর ফলস্বরূপ ইরাকী বাহিনী কুয়েত থেকে বহিষ্কৃত হয় এবং ইরাকীরা প্রস্থানের সময় ৬০০ কুয়েতি তেলকুপে অগ্নি সংযোগ করে।
সাধন চন্দ্র মজুমদার
সাধন চন্দ্র মজুমদার (১৭ জুলাই ১৯৫০) বাংলাদেশী রাজনীতিবিদ এবং নওগাঁ-১ আসনের সংসদ সদস্য। তিনি আওয়ামী লীগের একজন বর্ষিয়ান নেতা এবং বর্তমান সরকারের খাদ্য মন্ত্রী।
সাধন চন্দ্র মজুমদারের পৈতৃক বাড়ি নওগাঁও জেলার নিয়ামতপুর উপজেলার শিবপুর গ্রামে। তিনি স্নাতক ডিগ্রি অর্জন করেছেন।
পেশায় কৃষি ও ব্যবসায়ী সাধন চন্দ্র মজুমদার রাজনীতির সঙ্গে সক্রিয় ভাবে যুক্ত আছেন। তিনি তৃতীয়বার সংসদ সদস্য নির্বাচিত হয়েছেন।
তিনি বাংলাদেশ আওয়ামী লীগ প্রার্থী হিসেবে ২০০৮ সালে ১,৭৭,২৫১ ভোট পেয়ে বিজয়ী, ২০১৪ সালে বিনা প্রতিদ্বন্দ্বিতায় জয়ী এবং ২০১৮ সালের ৩০ শে ডিসেম্বর ২০১৮ এ অনুষ্ঠিত একাদশ জাতীয় সংসদ নির্বাচনে নওগাঁ-১ আসনে বিশাল ব্যবধানে বিজয়ী হয়েছেন। নৌকা প্রতীক নিয়ে তিনি পেয়েছেন মোট ১৮৭,৫৯২ ভোট । তাঁর নিকটতম প্রতিদ্বন্দ্বী বাংলাদেশ জাতীয়তাবাদী দল - বি.এন.পি প্রার্থী মোঃ মোস্তাফিজুর রহমান ১৪১,৩৬৪ ভোট। এই আসনে বিজয়ী প্রার্থী ৪৬,২২৮ ভোট বেশি পেয়ে বিজয়ী হয়ে সংসদ সদস্য হিসেবে নির্বাচিত হয়েছেন।
তিনি নওগাঁ জেলা আওয়ামী লীগের সাধারণ সম্পাদক ।
শহীদুজ্জামান সরকার
মো. শহিদুজ্জামান সরকার (১৩ ডিসেম্বর ১৯৫৫) বাংলাদেশী রাজনীতিবিদ এবং নওগাঁ-২ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ প্রার্থী হিসেবে সংসদ সদস্য হিসেবে নির্বাচিত হয়েছেন।
মো. শহিদুজ্জামান সরকারের পৈতৃক বাড়ি নওগাঁ জেলার ধামুরহাট উপজেলার বীরগ্রাম গ্রামে। তিনি স্নাতকোত্তর ডিগ্রি অর্জন করেছেন।
পেশায় আইনজীবি মো. শহিদুজ্জামান সরকার রাজনীতির সঙ্গে সক্রিয় ভাবে যুক্ত আছেন। তিনি তৃতীয়বার সংসদ সদস্য নির্বাচিত হয়েছেন।
তাত্ত্বিক পদার্থবিদ্যা
তাত্ত্বিক পদার্থবিদ্যা হল পদার্থবিদ্যার এমন একটি শাখা যা পার্থিব বস্তু এবং সিস্টেমের গাণিতিক মডেল ও তত্ত্বীয় ধারণাকে ভিত্তি করে গড়ে উঠেছে। এর মাধ্যমে তাত্ত্বিক পদার্থবিদ্যা প্রাকৃতিক ঘটনার ব্যাখ্যা, বিশ্লেষণ ও ভবিষ্যৎদ্বাণী করে থাকে। এই শাখা পরীক্ষামূলক পদার্থবিদ্যা থেকে ভিন্নতর, যেখানে এইসব ঘটনা প্রমাণের লক্ষ্যে পরীক্ষামূলক যন্ত্রের প্রয়োজন পড়ে।
বিজ্ঞানের উন্নতি মূলত পরীক্ষামূলক এবং তাত্ত্বিক — দুইপ্রকার বিজ্ঞানের সমন্বয়ের মাধ্যমেই হয়ে থাকে। কিছু ক্ষেত্রে তাত্ত্বিক পদার্থবিদ্যা গাণিতিক প্রমাণের উপর অনেক বেশি জোর দিয়ে থাকে, আর পরীক্ষামূলক কিংবা পর্যবেক্ষণের উপর কম গুরুত্ব দেয়। উদাহরণস্বরূপ, আপেক্ষিকতার বিশেষ তত্ত্ব উন্নয়নের সময় আলবার্ট আইনস্টাইন লরেঞ্জ রূপান্তর নিয়ে চিন্তিত ছিলেন (যা কিনা ম্যাক্সওয়েলের সমীকরণকে অপরিবর্তিত অবস্থায় রাখে); কিন্তু লুমিনিফেরাস ইথারের সাপেক্ষে পৃথিবীর বেগ নিয়ে মাইকেলসন-মর্লি পরীক্ষা নিয়ে কম চিন্তিত ছিলেন। পরবর্তীতে আইনস্টাইন আলোক-তড়িৎ ক্রিয়া ব্যাখ্যার জন্য নোবেল পুরস্কার লাভ করেন, যার মূল ভিত্তি ছিল পরীক্ষামূলক ফলাফল, শুধুমাত্র তাত্ত্বিক গঠন নয়।
পদার্থবিজ্ঞানের দৃষ্টিতে তত্ত্ব হল কোনো পার্থিব ঘটনার উপর ভিত্তি করে নির্মিত মডেল। পর্যবেক্ষণের সাথে এই তাত্ত্বিক ধারণার কতটা সঙ্গতি রয়েছে তা বিচারের মাধ্যমে এর যৌক্তিকতা যাচাই করা হয়। নতুন পর্যবেক্ষণকে ব্যাখ্যা করার সক্ষমতার উপরও একটি তত্ত্বকে বিচার করা হয়। পদার্থবিদ্যার সূত্র আর গাণিতিক সূত্রের মধ্যে পার্থক্য রয়েছে। যদিও উভয়ই কিছু নির্দিষ্ট স্বতঃসিদ্ধ মেনে চলে, গাণিতিক সূত্র কোনো পরীক্ষণের উপর ভিত্তি করে পাওয়া যুক্তির উপর গড়ে ওঠে না। পদার্থবিদ্যার তত্ত্ব একইভাবে গাণিতিক তত্ত্ব থেকে ভিন্নতর। এখানে "তত্ত্ব" শব্দটি গাণিতিক পরিভাষায় অন্য অর্থ লাভ করেছে।.
পদার্থবিদ্যা তত্ত্ব বিভিন্ন পরিমাপযোগ্য রাশির মধ্যে এক বা একাধিক সম্পর্ক নিয়ে গড়ে উঠতে পারে। আর্কিমিদিস বুঝতে পারেন যে জাহাজ এর সমপরিমাণ ভরের পানি সরিয়ে ভেসে থাকে, পিথাগোরাস প্রথম কম্পনশীল তার এবং সংগীতের সুরের মধ্যকার সম্পর্ক বুঝতে সক্ষম হয়েছিলেন। দেখতে পাওয়া যায় না এমন কণার অবস্থান এবং গতি পরিমাপের ক্ষেত্রে অনিশ্চয়তার মাপকাঠি হিসেবে ব্যবহৃত হয় এনট্রপি; আবার কোয়ান্টাম তত্ত্বানুযায়ী ঘটন এবং শক্তি অবিচ্ছিন্ন একক নয় — এসবই তত্ত্বের উদাহরণ।
তাত্ত্বিক পদার্থবিদ্যা আরো নানান দিক নিয়ে গড়ে উঠেছে। তাত্ত্বিক কণা পদার্থবিদ্যা একটি ভালো উদাহরণ। ফেনোমেনোলজিস্টরা হয়ত বাস্তব পর্যবেক্ষণের সাথে মিলে যাওয়ায় (আংশিক) অভিজ্ঞতাগত সূত্র ব্যবহার করবেন, কিন্তু গভীরভাবে সেটাকে বুঝবেন না।
ওয়েলকাম টু নিউ ইয়র্ক (২০১৮-এর চলচ্চিত্র)
ওয়েলকাম টু নিউ ইয়র্ক হচ্ছে ২০১৮ সালের একটি হিন্দি ভাষার থ্রিডি কমেডি চলচ্চিত্র, যেটি চক্রি টলেটি পরিচালনা এবং ভাশু ভাগনানী ও জ্যাকি ভাগনানী প্রযোজনা করেছেন। এই চলচ্চিত্রে সোনাক্ষী সিনহা, রিতেশ দেশমুখ, করণ জোহর, লারা দত্ত, দিলজিৎ দোসাঞ্ঝ, বোমান ইরানি এবং সুশান্ত সিং রাজপুতের মত অভিনয়শিল্পীরা অভিনয় করেছেন। এটি ২০১৮ সালের ২৩ ফেব্রুয়ারি মুক্তি পায়।চলচ্চিত্রটির সঙ্গীতটি সাজিদ-ওয়াজিদ দ্বারা রচিত।
অনুপ্রিয়া গোয়েঙ্কা
অনুপ্রিয়া গোয়েঙ্কা (জন্ম ২৯ মে ১৯৮৭) হলেন একজন ভারতীয় অভিনেত্রী এবং মডেল, যিনি হিন্দি এবং তেলেগু চলচ্চিত্রে অভিনয় করেছেন। তিনি ২০১৩ সালে প্রথম সংযুক্ত প্রগতিশীল জোট সরকারের "ভারত নির্মাণ" বিজ্ঞাপন প্রচারের মুখপাত্র হিসেবে এবং ভারতে এখনো নির্মিত প্রথম লেসবিয়ান বিজ্ঞাপনে (মাইন্ত্রা ব্র্যান্ড) একজন লেসবিয়ানের চরিত্রে কাজ করে খ্যাতি লাভ করেন। ২০১৩-এর তেলেগু চলচ্চিত্র পোতুগাদু চলচ্চিত্র দিয়ে গোয়েঙ্কার পর্দায় অভিষেক হয়। তার আগে তিনি ২০১৩ সালে স্বল্পদৈর্ঘ্য চলচ্চিত্র ওয়ার্থ দ্য কিস-এ অভিনয় করেছেন। তিনি পরবর্তীকালে হাস্যরসাত্মক-নাট্যধর্মী "ববি জাসুস" (২০১৩), নাট্যধর্মী "পাঠশালা" (২০১৪), মারপিঠধর্মী হাস্যরসাত্মক "ডিশুম" (২০১৬) এবং অপরাধ-নাট্যধর্মী "ডেডি" চলচ্চিত্রে অভিনয় করেন। তিনি মারপিঠধর্মী-থ্রিলার "টাইগার জিন্দা হ্যায়" (২০১৭)-তে পরিষেবিকা পূর্ণা এবং মহাকাব্যিক সময়ের নাট্যধর্মী "পদ্মাবত" (২০১৮)-এ নাগমতী ভূমিকায় অভিনয়ের জন্য সর্বাধিক পরিচিতি লাভ করেন।
অনুপ্রিয়া গোয়েঙ্কা কানপুর, উত্তরপ্রদেশে ২৯ মে ১৯৮৭-তে রবীন্দ্র কুমার গোয়েঙ্কা, একজন পোশাক উদ্যোক্তা এবং পুষ্পা গোয়েঙ্কা, একজন গৃহিনী-এর কাছে জন্মগ্রহণ করেন।
চার সন্তানদের মধ্যে ছোট, গোয়েঙ্কার দুইজন বড় বোন এবং এক ভাই আছে। তিনি সাকেত, নতুন দিল্লি-তে জ্ঞান ভারতীয় স্কুল থেকে তার পড়াশোনা পুরো করেন এবং শহীদ ভগত সিং কলেজ, দিল্লি বিশ্ববিদ্যালয় থেকে বানিজ্যে তার স্নাতক ডিগ্রি অর্জন করে। তার পড়াশোনা পুরো করার আগে গোয়েঙ্কা তার পরিবারকে আর্থিক সহায়তা প্রদান করেন। তিনি বলেন, "আমি ছিলাম একজন উদ্যমী এবং পোশাক রপ্তানি ব্যবসায় আমার বাবাকে সাহায্য করতে শুরু করি। অভিনয় সবসময় আমার শখ ছিল যতক্ষণ না আমি উপলব্ধি করলাম যে আমি নাট্যশালা এবং মিলিত কর্মজীবন দুইটির সাথেই ন্যায়বিচার করতে পারব না," তিনি বললেন।
গোয়েঙ্কা অভিনয়ে একটি পেশার জন্য ২০০৮-এ মুম্বাইতে স্থানান্তর হন। প্রথমে, তিনি যৌথ বিভাগে কাজ করেছিলেন এবং মুম্বাইতে স্থায়ীভাবে বসবাস করেন, যেখানে তিনি তার পরিবারের সাথে মিলিত হন। গোয়েঙ্কা এই সময়ে নাট্যশালার সাথে জড়িত ছিলেন এবং অভিনয় এবং যৌথ বিভাগের কর্মজীবনের মাঝে ভেলকি খেতে অভ্যস্ত হয়ে যান। তিনি পরবর্তীকালে বিজ্ঞাপনে কাজ করতে শুরু করে দেন এবং ২০১৩ সালে প্রথম সংযুক্ত প্রগতিশীল জোট সরকারের "ভারত নির্মাণ" বিজ্ঞাপন প্রচারের মুখপাত্র হিসেবে এবং ভারতে এখনো নির্মিত প্রথম লেসবিয়ান মাইন্ত্রা ব্র্যান্ডের বিজ্ঞাপনে একজন লেসবিয়ানের চরিত্রে কাজ করে খ্যাতি লাভ করেন। 
গোয়েঙ্কা কোক, গারনিয়ার, স্টেফ্রি, কোটাক মাহিন্দ্রা, পেপারফ্রি, ডাবুর ইত্যাদি-এর মতো আরো বিভিন্ন রকমের ব্র্যান্ডের টেলিভিশন বিজ্ঞাপনে প্রদর্শিত হয়েছেন। তিনি মারপিঠধর্মী-থ্রিলার "টাইগার জিন্দা হ্যায়" (২০১৭)-তে পরিষেবিকা পূর্ণা-এর ভূমিকায় অভিনয়ের জন্য সর্বাধিক পরিচিত। তাকে শাহিদ কপূরের বিপরীতে মহাকাব্যিক চলচ্চিত্র "পদ্মাবতে" রাণী নাগমতীর ভূমিকায় অভিনয় করতে দেখা যাবে।
গ্রেইস ভেন্ডারওয়্যাল
গ্রেইস ভেন্ডারওয়্যাল (জন্ম জানুয়ারী ১৫, ২০০৪) হলেন মার্কিন যুক্তরাষ্ট্রের নিউ ইয়র্ক রাজ্য এর সুফার্ন গ্রাম থেকে আগত একজন মার্কিন গায়িকা এবং গীতিকার, যিনি খুব কম বয়সে বহিঃবিশ্বের নজরে আসেন। তিনি তার স্বতন্ত্র কণ্ঠস্বরের জন্য পরিচিত এবং মাঝে মধ্যে তিনি তার সাথে উইকেলেলে নামক বাদ্যযন্ত্র নিয়ে সহাগমন করে থাকেন।
ভেন্ডারওয়্যাল, জনপ্রিয় ভিডিও শেয়ারিং ওয়েবসাইট ইউটিউব-এ তার গাওয়া নিজেস্ব গান এবং কভার গান সমূহ পোষ্ট করার মাধ্যমে এবং তার নিজ শহরের নিকটস্থ নাইটক্লাব সমূহে সরাসরি গান পরিবেশন করার মাধ্যমে তার সঙ্গীতের কর্মজীবন শুরু করেন। ২০১৬ সালের সেপ্টেম্বর মাসে, মাত্র ১২ বছর বয়সে মার্কিন টেলিভিশন চ্যানেল এনবিসি'তে প্রচারিত প্রতিযোগিতা মূলক অনুষ্ঠান "আমেরিকা'স গট টেলেন্ট" ("এজিটি") এর একাদশতম সিজন-এ তার নিজেস্ব গান পরিবেশন করার মাধ্যমে বিজয়ী হন। ২০১৬ সালের ডিসেম্বর মাসে, রেকর্ড লেবেল কলাম্বিয়া রেকর্ডস এর মাধ্যমে তিনি তার প্রথম ইপি বা ছোট অ্যালবাম "পারফেক্টলি ইমপারফেক্ট" প্রকাশ করেন। তিনি মার্কিন যুক্তরাষ্ট্রের নেভাডা রাজ্যের প্যারাডাইস শহরের ল্যাস ভেগাস স্ট্রিপ নামক স্থানে অবস্থিত প্লেনেট হলিউড রিসোর্ট এন্ড ক্যাসিনো, ম্যাডিসন স্কয়ার গার্ডেন এ গান পরিবেশন করেছেন, এছাড়াও ২০১৭ সালে অস্ট্রিয়া'তে অনুষ্ঠিত ২০১৭ স্পেশাল অলিম্পিকস ওয়াল্ড উইন্টার গেমস-এর উদ্বোধনী এবং সমাপনী দিনে গান পরিবেশন করেছেন, এবং বিভিন্ন কল্যাণমূলক কনসার্টে, আস্টিন সিটি ফেস্টিবাল সহ আরো কয়েকটি টকশোতেও গান পরিবেশন করেছেন। ২০১৭ সালে তিনি সেরা গায়ক/গায়িকার জন্য রেডিও ডিজনি মিউজিক অ্যাওয়ার্ডস-বিভাগে রেডিও ডিজনি মিউজিক অ্যাওয়ার্ডস এবং একটি টিন চয়েজ অ্যাওয়ার্ড পুরষ্কার জিতেছেন, এছাড়াও তিনি "বিলবোর্ড" ম্যাগাজিনের করা "২১ বছরের নিচের"দ্রুত ক্রমবর্ধনশীল সঙ্গীত তারকার তালিকায় দুবার স্থান পেয়েছেন, এবং ২০১৭ বিলবোর্ড উইম্যান ইন মিউজিক রাইজিং অ্যাওয়ার্ড পুরষ্কারও জিতে নেন।
২০১৭ সালের নভেম্বর মাসে, ভেন্ডারওয়্যাল তার প্রথম পূর্ণ দৈর্ঘ্যের অ্যালবাম, "জাস্ট দ্য বিগেনিং" প্রকাশ করেন, এবং তার প্রথম কোন সফরের মাধ্যমে কনসার্ট চালু করেন।
২০১৮ সালের ৩০ মার্চ তিনি 'ক্লিয়ারলি' নামের নতুন সিঙ্গেল গান প্রকাশ করেন ।
ভেন্ডারওয়্যালের জন্ম, মার্কিন যুক্তরাষ্ট্রের ক্যান্সাস রাজ্যের ক্যান্সাস শহর-এর কাছে, টিনা এবং ডেভিড ভেন্ডারওয়্যাল দম্পতির পরিবারে, তারা সেই সময়কালে মূলত ক্যান্সাস শহরের মেট্রোপোলিটন অঞ্চলের লেনেক্সা নামক শহরে বসবাস করতেন। তার পিতা ডেভিড ডাচ্-দের বংশধর এবং তিনি বিশ্ববিখ্যাত জনপ্রিয় বহুজাতিক ইলেকট্রনিক্স সামগ্রীর প্রতিষ্ঠান এলজি ইলেকট্রনিক্স এর বাজারজাতকরণ বিভাগের উপ-সভাপতি হিসেবে কাজ করেন। ভেন্ডারওয়্যাল নিউ ইয়র্ক শহরের সুফার্ন গ্রামে চলে আসেন, যেখানে তিনি তার পিতা-মাতা এবং বড় বোনের সাথে বসবাস করেন; এছাড়াও তার একজন বড় ভাই'ও রয়েছে। "আমেরিকা'স গট টেলেন্ট" প্রতিযোগিতাটি জেতার পর, ভেন্ডারওয়্যাল গৃহ-শিক্ষা কার্যক্রমের আওতাভুক্ত হন এবং অনলাইন-শিক্ষা কার্যক্রমে ৭ম গ্রেডে নিজের নাম তালিকাভুক্ত করেন কিন্ত পরবর্তীতে একটি স্কুলে ৮ম গ্রেডে পড়াশোনা করার মাধ্যমে তিনি সাধারণ স্কুল জীবনে ফেরেন।
সময়ের প্যারাডক্স বা কূটাভাস
সময়ের প্যারাডক্স (কূটাভাস) বা সময় পরিভ্রমণ হল একটি স্পষ্ট ও যুক্তিযুক্ত পরস্পরবিরোধী ঘটনা যা সময় ও সময় পরিভ্রমণের সাথে সম্পর্কিত। পদার্থবিদ্যায় সময় পরিভ্রমণ কূটাভাস দুটি বড় ভাগে বিভক্তঃ একটি হল কন্সিস্টেন্সি (মিলে যাওয়া) প্যারাডক্স যা ব্যাখ্যা করা হয় দাদার প্যারাডক্স উদাহরণ দ্বারা; আর অপরটি হল ক্যাজুয়াল (রীতিবিবর্জিত বা খাপছাড়া) চক্র বা প্যাঁচ। আরো ব্যাপকভাবে বলতে গেলে, ফার্মি প্যারাডক্সের বিভিন্ন ঘটনা সময় পরিভ্রমণের ক্ষেত্রে প্রযোজ্য।
যখন ভবিষ্যতের কোন ঘটনার দ্বারা অতীত পরিবর্তিত হয়ে যায়; আবার ঐ অতীত ঘটনার পরিবর্তনের কারণে ভবিষ্যতের সেই ঘটনাটা স্বভাবতই পরিবর্তিত হয়ে যায় (অর্থাৎ সেই প্রথমে উল্লেখিত ভবিষ্যতটি অন্য ভবিষ্যৎ হয়ে যায়), এই ঘটনাকে ক্যাজুয়াল লুপ বলে। দুটি ঘটয়াই তখন স্থান-সময়ে সহাবস্থান করে কিন্তু তাদের অতীত নির্দিষ্টভাবে খুঁজে পাওয়া যায় না। ক্যাজুয়াল লুপটি কোন ঘটনা, ব্যক্তি বা বস্তু, বা তথ্যের কারণে ঘটে থাকতে পারে। গল্প-উপন্যাসে ক্যাজুয়াল লুপ শব্দটির পরিবর্তে boot-strap paradox, predestination paradox বা ontological paradox এই শব্দগুলোও ব্যবহার করা হয়।
যখন অতীত (যেকোন কারণেই হোক) পরিবর্তিত হয়ে যায়, আর এভাবে পরস্পরবিরোধী যে ঘটনার সূত্রপাত হয় তাকে কন্সিস্টেন্সি (মিলে যাওয়া) প্যারাডক্স বলে। একজন সময় পরিভ্রমণকারী যে ঘটনা ঘটেনি তা ঘটাতে পারবেন না, আর যেটি ঘটেছে তা ঘটাতে পারবেন। যা অতীতে ঘটেনি তা ঘটালে পরস্পরবিরোধী ঘটনার জন্ম দিতে পারে। অতীত পরিবর্তন করা সম্ভবপর হলেই কেবল এই প্যারাডক্সটি ঘটানো সম্ভব।
"সময় পরিভ্রমণ সম্ভবপর হলে সময় পরিভ্রমণকারীরা কোথায় বা এখনো আসেনি কেন?" - সময় পরিভ্রমণ সংক্রান্ত ফার্মির প্যারাডক্সটি এভাবে বলা যেতে পারে। এর উত্তরে এরূপ বিভিন্ন উত্তর পাওয়া যায় - "সময় পরিভ্রমণ সম্ভব নয়" বা "ভবিষতের কোন ভ্রমণকারী সংঘাত সৃষ্টি হয় এমন কোন ঘটনা/স্থানে উপস্থিত হতে পারবে না" বা "তারা ছদ্মবেশ ধারণ করে ঘুরে বেড়ায় যাতে কেউ তাদের চিনতে/ সনাক্ত করতে না পারে" ইত্যাদি।
সিলেট টিচার্স ট্রেনিং কলেজ
সিলেট সরকারি টিচার্স ট্রেনিং কলেজ ( Sylhet Govt teacher's Training college ) বাংলাদেশের অন্যতম শিক্ষক প্রশিক্ষণ কলেজ। উপযুক্ত প্রশিক্ষণের মাধ্যমে দক্ষ শিক্ষক তৈরির উদ্দেশ্যকে সামনে রেখে ২০০৫ খ্রীস্টাব্দে সিলেট টিচার্স ট্রেনিং কলেজ প্রতিষ্ঠিত হয়। এটি সিলেটের পূর্ব শাহী ঈদগাহে অবস্থিত।
এখানে প্রশাসনিক ও একাডেমির ভবন একত্রে রয়েছে। এছাড়াও রয়েছে ছাত্রাবাস, অধ্যক্ষের বাসভবন, তত্ত্বাবধায়ক কোয়ার্টার, মিলানায়াতন, শহীদমিনার । কলেজে খেলাধুলার জন্য রয়েছে বেশ বড় একটি মাঠ।এ কলেজে পুরুষ ছাত্রাবাস , ছাত্রীহোস্টেল রয়েছে। পুরুষ ছাত্রাবাস ও মহিলা ছাত্রাবাস চারতলা বিশিষ্ট।
বর্তমানে কলেজে ১ জন অধ্যক্ষ, ১ জন উপাধ্যক্ষ, ১ জন অধ্যাপক, ৪ জন সহযোগী অধ্যাপক, ৮ জন সহকারী অধ্যাপক, ৫জন প্রভাষক (রাজস্ব), ১জন গন্থাগারিক,৭ জন একাডেমিক স্টাফ। কলেজে মোট শিক্ষাথী সংখ্যা প্রায় ৫০০ জন।
কলেজের মূল ভবনের দ্বিতীয় তলায় অবস্থিত লাইব্রেরিতে প্রায় ২১ হাজারের মত বিভিন্ন ধরণের বই সংগৃহীত আছে। এছাড়া বেশকিছু থিসিস পেপার, জার্নাল, পত্র-পত্রিকা সংগৃহীত রয়েছে। লাইব্রেরী সরকারি ছুটির দিন বাদে সকাল ৯ টা থেকে ৪ টা পর্যন্ত খোলা থাকে। এ প্রতিষ্ঠান ছাড়াও বিভিন্ন প্রতিষ্ঠানের সংশ্লিষ্ট ব্যাক্তিবর্গ এ লাইব্রেরি থেকে বিভিন্ন সেবা পেয়ে থাকে।
এখানে শিক্ষা ও গবেষণার ওপর ৪ বছর (৮ সেমিস্টার) বিএড (অনার্স) ও মাস্টার্স ডিগ্রি প্রদান করা হয়।
প্রতি বছর এপ্রিল-মে মাসে ভর্তিচ্ছুকদের কাছ থেকে আবেদনপত্র আহবান করা হয়। ভর্তির নির্দিষ্ট নিয়মাবলীর রয়েছে। বিএড ও এমএড কোর্সের মেয়াদকাল ১০ মাস করে। মোট আসনের বিএড আবেদনপত্র বাছাইয়ের পর সরাসরি ভর্তি করা হয়। জুন মাসের মধ্যে ভর্তি প্রক্রিয়া সম্পন্ন করে জুলাই মাস থেকে বিএড ও এমএড কার্যক্রম শুরু হয়।
বি.এড (অর্নাস) ও এখানে ভর্তি হয়। সময় ৪ বছর (৮ সেমিস্টার)।আসন ১২০ টি। অনলাইনে আবেদন এরপরে SSC & HSC এর ফলাফল এর ভিত্তিতে ভর্তি প্রক্রিয়া সম্পন্ন করে জানুয়ারি /ফেব্রুয়ারি মাসে ক্লাস শুরু হয়।
দিলারা বেগম
দিলারা বেগম (জন্ম: ৭ জানুয়ারি ১৯৫৪) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-২০ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
আজিজনগর ইউনিয়ন
আজিজনগর বাংলাদেশের বান্দরবান জেলার অন্তর্গত লামা উপজেলার একটি ইউনিয়ন।
আজিজনগর ইউনিয়নের আয়তন ২৩,৬৮০ একর (৯৫.৮৩ বর্গ কিলোমিটার)।
২০১১ সালের পরিসংখ্যান অনুযায়ী আজিজনগর ইউনিয়নের লোকসংখ্যা ১৭,৪৬৭ জন। এর মধ্যে পুরুষ ৯,৩৫৯ জন এবং মহিলা ৮,১০৮ জন।
লামা উপজেলার উত্তর-পশ্চিমাংশে আজিজনগর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩০ কিলোমিটার। এ ইউনিয়নের পূর্বে সরই ইউনিয়ন ও ফাইতং ইউনিয়ন; দক্ষিণে ফাইতং ইউনিয়ন, কক্সবাজার জেলার চকরিয়া উপজেলার কাকারা ইউনিয়ন ও কৈয়ারবিল ইউনিয়ন; পশ্চিমে কক্সবাজার জেলার চকরিয়া উপজেলার বড়ইতলী ইউনিয়ন ও হারবাং ইউনিয়ন এবং উত্তরে চট্টগ্রাম জেলার লোহাগাড়া উপজেলার চুনতি ইউনিয়ন অবস্থিত।
আজিজনগর ইউনিয়ন লামা উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম লামা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
আজিজনগর ইউনিয়নের স্বাক্ষরতার হার ৩৫.৫৬%। এ ইউনিয়নে ১টি স্কুল এন্ড কলেজ, ১টি দাখিল মাদ্রাসা ও ৬টি প্রাথমিক বিদ্যালয় রয়েছে।
আজিজনগর ইউনিয়নে যোগাযোগের প্রধান সড়ক হল লামা-হারবাং সড়ক। প্রধান যোগাযোগ মাধ্যম জীপগাড়ি।
আজিজনগর ইউনিয়নের প্রধান হাট-বাজার হল আজিজনগর বাজার।
ডক্টর অব লেটার্স
ডক্টর অব লেটার্স (ডি. লিট., লিট. ডি. নামেও পরিচিত) হল একটি একাডেমিক ডিগ্রি। এটি একটি উচ্চতর ডিগ্রি, যা বিভিন দেশে ডক্টর অব ফিলোসোফির (পিএইচ.ডি.) চেয়েও সম্মানজনক ও ডক্টর অব সাইয়েন্স (এসসি.ডি বা ডি.এসসি.) এর সমতুল্য হিসেবে ধরা হয়। মানবিক কার্যে ও সৃজনশীল শিল্পকলা বা মেধায় মৌলিক অবদানের স্বীকৃতি হিসেবে বিভিন্ন দেশের বিশ্ববিদ্যালয় ও পণ্ডিত সমাজ এই ডিগ্রি প্রদান করে থাকে। অর্পণকারীর দরখাস্ত ব্যতীত এই পুরস্কার প্রদান করা হলে, তা সম্মানসূচক ডিগ্রি হিসেবে প্রদান করা হয়।
যুক্তরাজ্য, অস্ট্রেলিয়া, ভারত ও আয়ারল্যান্ড প্রজাতন্ত্রে ডি.লিট. একটি উচ্চতর ডক্টরেট, এবং তা ডক্টর অব ফিলোসোফি (পিএইচডি) ও ডক্টর অব এডুকেশন (এডি.ডি.) থেকে উচ্চতর। কোন নির্দিষ্ট ক্ষেত্রে বা গবেষণা ও প্রকাশনায় দীর্ঘ রেকর্ডের অবদানের জন্য এই ডিগ্রি প্রদান করা হয়ে থাকে। লিট.ডি. ডিগ্রি সেই সকল প্রার্থীদের প্রদান করা হয়, যাদের প্রকাশিত কাজ ও গবেষণার রেকর্ডে অদ্বিতীয় ও দীর্ঘমেয়াদী প্রভাব লক্ষ্য করা যায়। এই ডিগ্রি প্রদানে বিশ্ববিদ্যালয় পর্ষদ ও বোর্ডের অনুমতি প্রয়োজন ও প্রার্থীদের কোন নির্দিষ্ট ক্ষেত্রে নথিভুক্ত পাণ্ডিত্য দেখাতে হবে।
অক্সফোর্ড বিশ্ববিদ্যালয়ে ১৯০০ সালে স্নাতক শ্রেণীর গবেষণা ডিগ্রি হিসেবে এই ডিগ্রি চালু হয়। এটি ১৮৯৫ সালে ব্যাচেলর অব লেটার্স (বি.লিট.) এবং ব্যাচেলর অব সাইয়েন্স (বি.এসসি.) ডিগ্রি চালুর মাধ্যমে এই ডিগ্রির গোড়াপত্তন হয়। এই সময় পর্যন্ত, অক্সফোর্ড ডক্টরেট স্নাতক শ্রেণীর পাঠদানের দিকে মনোযোগ দেয়, যেমন ডক্টর অব ডিভিনিটি (ডি.ডি.) এবং ডক্টর অব মেডিসিন (ডি.এম.)। এই ডিগ্রিগুলো মূলত প্রতিষ্ঠিত পণ্ডিতদের জন্য বরাদ্দ ছিল। মার্কিনদের গৃহীত জার্মান কৌশল "ফিলোসোফিয়া ডক্টর" (পিএইচডি) ডিগ্রির চাহিদা সৃষ্টি হলে তা তখনই অক্সফোর্ড তাদের একাডেমিক কার্যক্রমে অন্তর্ভুক্ত করে নি, কিন্তু এই চাহিদার ফলে এই ধরনের একটি ডিগ্রি প্রদানের জন্য অক্সফোর্ডকে চাপ দেওয়া হয়। ডি.লিট. ডিগ্রি দেওয়ার পরিবর্তে, অক্সফোর্ড ১৯১৫ সালে তাদের নিজস্ব ডক্টর অব ফিলোসোফি (ডি.ফিল.) ডিগ্রি চালু করে, এবং ইচ্ছাকৃতভাবেই শিরোনাম ও এর সংক্ষেপে লাতিন থেকে ভিন্ন ইংরেজি শব্দের ব্যবহার করে। ১৯০০ সালে যখন অক্সফোর্ড ডি.লিট. ডিগ্রি প্রদান শুরু করে তখন তা বি.লিট. ডিগ্রিতে ৩৪টি টার্মে বা ৩৯টি টার্মে (১৩ একাডেমিক বছরে) ভালো ফলাফল করা কৃতীদের অক্সফোর্ড মাস্টার অব আর্টস ডিগ্রির অংশ হিসেবে এই ডিগ্রি দেওয়া হত।
মার্কিন যুক্তরাষ্ট্রে এটি একটি সম্মানসূচক ডিগ্রি, যা মানবীয় বা সামাজিক কাজে অবদানের জন্য প্রদান করা হয়ে থাকে। ড্রিউ বিশ্ববিদ্যালয়ে ডি.লিট. প্রোগ্রামে এই ডিগ্রি প্রদানের জন্য মনোনীত ব্যক্তিকে স্নাতকে ৩৬ ক্রেডিট আওয়ারসহ স্নাতকোত্তর এবং সফলতার সাথে প্রস্তুতকৃত ও উত্তীর্ণ নয় ক্রেডিটের ডক্টরাল সন্দর্ভ (মোট ৪৫ ঘন্টার) থাকতে হবে।
ফ্রান্সে বিশেষত্বের জন্য এই ডক্টরেট ডিগ্রি প্রদান করা হয়, কিন্তু এর কোন দাপ্তরিক তালিকা নেই। সাহিত্যে ডক্টরেট প্রার্থীদের "দক্তরাত অ লেতার্স" (সংক্ষেপে দর অ ল) প্রদান করা হয়। ১৯৫০ এর দশকের পূর্বে বর্তমানে বিলুপ্ত "দক্তরেত দেতাত" ডিগ্রিকে দক্তরাত অ লেতার্স নামে ডাকা হত (ফ্রান্সে "লেতার্স" হল "মানবিকতা" শব্দের সমকক্ষ)।
সরই ইউনিয়ন
সরই বাংলাদেশের বান্দরবান জেলার অন্তর্গত লামা উপজেলার একটি ইউনিয়ন।
সরই ইউনিয়নের আয়তন ২৩,০৪০ একর (৯৩.২৪ বর্গ কিলোমিটার)।
২০১১ সালের পরিসংখ্যান অনুযায়ী সরই ইউনিয়নের লোকসংখ্যা ৮,৫৩৭ জন। এর মধ্যে পুরুষ ৪,৫৬৫ জন এবং মহিলা ৩,৯৭২ জন।
লামা উপজেলার সর্ব-উত্তরে সরই ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৩ কিলোমিটার। এ ইউনিয়নের দক্ষিণে গজালিয়া ইউনিয়ন; পশ্চিমে ফাইতং ইউনিয়ন, আজিজনগর ইউনিয়ন, চট্টগ্রাম জেলার লোহাগাড়া উপজেলার পুটিবিলা ইউনিয়ন ও চরম্বা ইউনিয়ন; উত্তরে চট্টগ্রাম জেলার লোহাগাড়া উপজেলার পুটিবিলা ইউনিয়ন ও বান্দরবান জেলাধীন সদর উপজেলার টংকাবতী ইউনিয়ন এবং পূর্বে বান্দরবান সদর উপজেলার টংকাবতী ইউনিয়ন ও রুমা উপজেলার গ্যালেংগ্যা ইউনিয়ন অবস্থিত।
সরই ইউনিয়ন লামা উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম লামা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
সরই ইউনিয়নের স্বাক্ষরতার হার ২২.৩৩%। এ ইউনিয়নে ১টি মাধ্যমিক বিদ্যালয় ও ৭টি প্রাথমিক বিদ্যালয় রয়েছে।
সরই ইউনিয়নে যোগাযোগের প্রধান সড়ক হল লামা-সরই সড়ক। প্রধান যোগাযোগ মাধ্যম জীপগাড়ি।
সরই ইউনিয়নের প্রধান হাট-বাজার হল সরই কেয়াজুপাড়া বাজার।
ডাক
ডাক বা পোস্ট সাধারন পোস্টকার্ড, চিঠি বা কোন পন্য পরিবহনের মাধ্যমে লক্ষ্যে পৌঁছে দেওয়াকে বুঝায়।
ডাক ব্যবস্থা পাবলিক এবং প্রাইভেট দুই রকমেরি হতে পারে, যদিওবা অনেক সরকার প্রাইভেট ডাকের উপর নিষেধাজ্ঞা দিয়েছেন। ১৯ শতকের মাঝামাঝি সময় থেকে এই সেবা সরকার অল্প কিছু ফি এর মাধ্যমে একচেটিয়াভাবে করে আসছে । অর্থ প্রদানের প্রমাণস্বরূপ ডাকের উপর ডাকটিকিট বসিয়ে দেওয়া হয়। বর্তমানে প্রাইভেট বা বেসরকারি কোন ডাক সংস্থাকে সরকারের অনুমতি নিয়ে কাজ করতে হয় এবং এই সংস্থাগুলোকে 'কুরিয়ার' নামেও ডাকা হয়।
শুধুমাত্র চিঠি বিলি নয় ডাক কর্তৃপক্ষ আরো বিভিন্ন ধরনের কাজ করে থাকে। কোন কোন দেশের ডাক কর্তৃপক্ষ টেলিফোন এবং বৈদ্যুতিক টেলিগ্রাফ সেবাকে তত্ত্বাবধান করে থাকে। অনেক দেশের ডাক কর্তৃপক্ষ জনসাধারনের জন্য আর্থিক সেবা (সঞ্চয়ী হিসাব) দিয়ে থাকে।
এছাড়া ১৮৭৪ সালে ১৯২ টি সদস্য দেশকে নিয়ে স্থাপিত হয় ইউনিভার্সাল পোস্টাল ইউনিয়ন এবং এটি আন্তর্জাতিক পত্র বিনিময়ের বিভিন্ন নিয়মনীতি প্রনয়ন করে।
লিখন এর শুরুর সময় থেকেই অন্য কোন ব্যক্তির মাধ্যমে দুই ব্যক্তির মধ্যে লেখা আদান প্রদান হতো। অবশ্য, দাপ্তরিক ডাক ব্যবস্থার উন্নতি এরও বহু পরে সংগঠিত হয়। লিখিত নথির বিস্তারের জন্য মিশরেের একটি সংগঠিত কুরিয়ার সার্ভিসে
ডাক ব্যবহার করে, যেখানে ফেরাউন রাষ্ট্রীয় অঞ্চলে (২৪০০ খ্রিস্টপূর্বাব্দ) তাদের আইন শুরুর জন্য কুরিয়ার ব্যবহার করেছিল।
রূপসীপাড়া ইউনিয়ন
রূপসীপাড়া বাংলাদেশের বান্দরবান জেলার অন্তর্গত লামা উপজেলার একটি ইউনিয়ন।
রূপসীপাড়া ইউনিয়নের আয়তন ২২,৪০০ একর (৯০.৬৫ বর্গ কিলোমিটার)।
২০১১ সালের পরিসংখ্যান অনুযায়ী রূপসীপাড়া ইউনিয়নের লোকসংখ্যা ৮,৪৯৭ জন। এর মধ্যে পুরুষ ৪,৪৩৭ জন এবং মহিলা ৪,০৬২ জন।
লামা উপজেলার সর্ব-উত্তরে রূপসীপাড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের উত্তরে লামা সদর ইউনিয়ন, পশ্চিমে লামা পৌরসভা ও ফাঁসিয়াখালী ইউনিয়ন, দক্ষিণে আলীকদম উপজেলার চৈক্ষ্যং ইউনিয়ন এবং পূর্বে আলীকদম উপজেলার চৈক্ষ্যং ইউনিয়ন ও থানচি উপজেলার বলিপাড়া ইউনিয়ন অবস্থিত।
রূপসীপাড়া ইউনিয়ন লামা উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম লামা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
রূপসীপাড়া ইউনিয়নের স্বাক্ষরতার হার ২০.৯০%। এ ইউনিয়নে ১টি নিম্ন মাধ্যমিক বিদ্যালয় ও ৮টি প্রাথমিক বিদ্যালয় রয়েছে।
রূপসীপাড়া ইউনিয়নে যোগাযোগের প্রধান সড়ক হল লামা-রূপসীপাড়া সড়ক। প্রধান যোগাযোগ মাধ্যম জীপগাড়ি।
রূপসীপাড়া ইউনিয়নের পশ্চিম সীমান্ত দিয়ে বয়ে চলেছে মাতামুহুরী নদী।
রূপসীপাড়া ইউনিয়নের প্রধান প্রধান হাট-বাজারগুলো হল শীলের তুয়া বাজার, দরদরী আবু মিয়া বাজার, রূপসীপাড়া বাজার এবং নাইক্ষ্যংমুখ বাজার।
ফাইতং ইউনিয়ন
ফাইতং বাংলাদেশের বান্দরবান জেলার অন্তর্গত লামা উপজেলার একটি ইউনিয়ন।
ফাইতং ইউনিয়নের আয়তন ১৬,০০০ একর (৬৪.৭৫ বর্গ কিলোমিটার)।
২০১১ সালের পরিসংখ্যান অনুযায়ী ফাইতং ইউনিয়নের লোকসংখ্যা ১৬,৫০০ জন। এর মধ্যে পুরুষ ৮,৫০০ জন এবং মহিলা ৮,০০০ জন।
লামা উপজেলার সর্ব-উত্তরে ফাইতং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের পশ্চিমে ও উত্তরে আজিজনগর ইউনিয়ন, পূর্বে গজালিয়া ইউনিয়ন ও কক্সবাজার জেলার চকরিয়া উপজেলার বমু বিলছড়ি ইউনিয়ন এবং দক্ষিণে কক্সবাজার জেলার চকরিয়া উপজেলার বমু বিলছড়ি ইউনিয়ন অবস্থিত।
২০১১ সালে ৪নং আজিজনগর ইউনিয়নকে বিভক্ত করে ৭নং ফাইতং ইউনিয়ন গঠন করা হয়।
ফাইতং ইউনিয়ন লামা উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম লামা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
ফাইতং ইউনিয়নের স্বাক্ষরতার হার ২০.৯০%। এ ইউনিয়নে ১টি নিম্ন মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
ফাইতং ইউনিয়নে যোগাযোগের প্রধান সড়ক হল লামা-হারবাং সড়ক। প্রধান যোগাযোগ মাধ্যম জীপগাড়ি।
ফাইতং ইউনিয়নের মধ্য দিয়ে বয়ে চলেছে ফাইতং খাল, সোনাইছড়ি খাল এবং কারিয়ানপাড়া খাল।
ক্লাইভ ভন রাইনেভেল্ড
ক্লাইভ বারেঞ্জ ভন রাইনেভেল্ড (; জন্ম: ১৯ মার্চ, ১৯২৮ - মৃত্যু: ২৯ জানুয়ারি, ২০১৮) কেপ টাউনে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৫১ থেকে ১৯৫৮ সময়কালে দক্ষিণ আফ্রিকার পক্ষে উনিশ টেস্টে অংশগ্রহণের সুযোগ হয় তাঁর। দলে তিনি মূলতঃ অল-রাউন্ডারের ভূমিকায় অবতীর্ণ হয়েছেন। ডানহাতে ব্যাটিংয়ের পাশাপাশি লেগব্রেক গুগলি বোলিং পারদর্শীতা দেখিয়েছেন। এছাড়াও, দক্ষিণ আফ্রিকা দলের অধিনায়কের দায়িত্ব পালন করেন ক্লাইভ ভন রাইনেভেল্ড।
ক্লাইভ ভন রাইনেভেল্ড ক্রিকেটের পাশাপাশি রাগবি ইউনিয়নের খেলায়ও অংশগ্রহণ করেছিলেন। ১৯৪৭, ১৯৪৮ ও ১৯৪৯ সালে বিশ্ববিদ্যালয়ের খেলায় অক্সফোর্ড বিশ্ববিদ্যালয় আরএফসি’র প্রতিনিধিত্ব করেন। ইংল্যান্ড জাতীয় রাগবি ইউনিয়ন দলের সদস্যরূপে চারবার সেন্টারে খেলার সুযোগ পান। চারটি খেলার সবকটিই ১৯৪৯ সালে অনুষ্ঠিত পঞ্চ-দেশীয় চ্যাম্পিয়নশীপে খেলেছিলেন। ইংল্যান্ডের পক্ষে তিনটি গোল করেন। আয়ারল্যান্ডের বিপক্ষে একটি ও স্কটল্যান্ডের বিপক্ষে তিনটি করেন। তবে, দক্ষিণ আফ্রিকার পক্ষে কখনো রাগবি ইউনিয়নে অংশ নেননি।
স্পোর্টস২৪ তাঁর সম্পর্কে স্মরণীকা প্রকাশ করে। এতে তাঁকে দক্ষিণ আফ্রিকার অন্যতম সেরা সর্বক্রীড়ায় পারদর্শী ক্রীড়াব্যক্তিত্বরূপে তুলে ধরা হয়। তিনি দক্ষিণ আফ্রিকার পক্ষে ক্রিকেটে প্রতিনিধিত্ব করার পাশাপাশি দলের অধিনায়কত্ব করেন। রোডস স্কলার হিসেবে অক্সফোর্ড বিশ্ববিদ্যালয়ে অধ্যয়নকালে ইংল্যান্ডের পক্ষে রাগবিতে অংশ নেন। এগুলোর পাশাপাশি সমভাবে দক্ষিণ আফ্রিকায় সমাজ গঠনের প্রচেষ্টার সাথেও জড়িত ছিলেন।
ক্লাইভ ভন রাইনেভেল্ড সংক্ষিপ্তকালের জন্য দক্ষিণ আফ্রিকার রাজনীতিতে জড়িয়ে পড়েন। ১৯৫৭ সালে ইউনাইটেড পার্টির সদস্যরূপে সংসদ সদস্য পদে নির্বাচিত হন। এ দলটি সরকার নিয়ন্ত্রিত ন্যাশনাল পার্টির বর্ণবাদ নীতির বিরুদ্ধে প্রতিপক্ষীয় ছিল।
দুই বছর পর ১৯৫৯ সালে ক্লাইভ ভন রাইনেভেল্ড ও অন্য এগারো সংসদ সদস্য ইউনাইটেড পার্টি থেকে বেরিয়ে আসেন। তাঁরা প্রগেসিভ পার্টি গঠন করেন। দলটি বর্ণবাদের বিপক্ষে আরও রুখে দাঁড়ায়। দলটি ঐ সময়ে বেশ সাড়া জাগায়। ১৯৬১ সালের সাধারণ নির্বাচনে হেলেন সাজম্যান বাদে অন্য সকলেই প্রগেসিভ দলের সংসদ সদস্য পদে জয়লাভ করেছিলেন।
এরপর ক্লাইভ ভন রাইনেভেল্ড আইন পেশায় জড়িয়ে পড়েন। জীবনের শেষের দিনগুলোয় সস্ত্রীক ভেরিটিসহ কেপ টাউনে বসবাস করতে থাকেন। তাঁদের তিন সন্তান - মার্ক, ফিলিপ ও টিসা দক্ষিণ আফ্রিকায় অবস্থান করছেন।
তাঁর কাকা জিমি ব্ল্যাঙ্কেনবার্গ ও পুত্র ফিলিপ ভন রাইনেভেল্ড প্রথম-শ্রেণীর ক্রিকেটে অংশগ্রহণ করেছেন।
২০১১ সালে টুয়েন্টিয়েথ সেঞ্চুরি অল-রাউন্ডার: রেমিনিসেন্সেস অ্যান্ড রিফ্লেকশন্স অব ক্লাইভ ভন রাইনেভেল্ড শীর্ষক গ্রন্থ প্রকাশ করেন।
৮৯ বছর বয়সে ২৯ জানুয়ারি, ২০১৮ তারিখে কেপ টাউনে নিজ বাসগৃহে তাঁর দেহাবসান ঘটে। মৃত্যুকালে তিনি দক্ষিণ আফ্রিকার সর্ববয়োজ্যেষ্ঠ অধিনায়ক হিসেবে সম্মাননা পেয়ে আসছিলেন।
সোনারায় সংগলশী ডিগ্রী কলেজ
সোনারায় সংগলশী ডিগ্রী কলেজ বাংলাদেশের নীলফামারী জেলার সংগলশী ও সোনারায় ইউনিয়নে অবস্থিত একটি কলেজ। এ কলেজটির মোট আয়তন প্রায় ১৩ একর। দিনাজপুর শিক্ষাবোর্ড ও জাতীয় বিশ্ববিদ্যালয়ের অধীনস্থ এই কলেজটিতে উচ্চ মাধ্যমিক, স্নাতক পর্যায়ের শিক্ষা প্রদান করা হয়।
সোনারায় সংগলশী ডিগ্রী কলেজ ১৯৬২ সালের ১লা আগস্ট প্রতিষ্ঠা লাভ করে। কলেজটিকে সরকারিকরণ করা হয় ১৯৭৯ সালের ৭ই মে। প্রাতিষ্ঠাকালীন অধ্যক্ষ ছিলেন জনাব মোঃ রেজাউর রহমান এবং সরকারিকরণকালীন অধ্যক্ষ ছিলেন জনাব মোঃ আনছার আলী।
বর্তমানে কলেজটিতে উচ্চ মাধ্যমিক ( দিনাজপুর বোর্ড ), স্নাতক (পাস), স্নাতক (সম্মান) ( জাতীয় বিশ্ববিদ্যালয় ) শ্রেণীতে শিক্ষা প্রদান করা হয়।
কলেজটির নিজস্ব একটি গ্রন্থাগার আছে।
কলেজটির কাম্পাসে শিক্ষার্থীদের জন্য একটি সুবিশাল মাঠ রয়েছে।
ইমান আহমেদ আবদ এল আতি
ইমান আহমেদ আবদ এল আতি (৯ সেপ্টেম্বর ১৯৮০- ২৫শে সেপ্টেম্বর ২০১৭) কে বিশ্বের সবচেয়ে স্থূলাকার জীবিত নারী এবং ইতিহাসে (ক্যারল যগরের পরে) দ্বিতীয় সর্বাধিক স্থূলাকার নারী বলে মনে করা হয়। তার প্রাথমিক ওজন প্রায় হতে পারে বলে মনে করা হয়।
আবদ এল আতি একজন মিশরীয় ছিলেন। তার পরিবারের বর্ণনা মতে জন্মের সময় তার ওজন ছিল । থাইরয়েড সমস্যার আক্রান্ত হওয়ার ফলে তার বিদ্যালয়ে যাওয়া বন্ধ হয়ে যায়। তিনি আলেকজান্দ্রিয়ায় বসবাস করতেন।
২০১৭-এর ফেব্রুয়ারিতে আবদ এল আতি ভারতে আসেন যেখানে মুফাজাল লাকদাওয়ালার নেতৃত্বে একদল ডাক্তার কর্তৃক তাকে সফলভাবে বারিয়াটিক সার্জারি করা হয়। ডাক্তারদের মধ্যে ছিলেন একজন এন্ড্রক্রিনলোজিস্ট, একজন বক্ষ চিকিৎসক, একজন হৃদরোগ বিশেষজ্ঞ, একজন কার্ডিয়াক সার্জন, দুজন বারিয়াটিক সার্জন, দুজন ইনটেন্সিভিস্ট, এবং তিনজন এনিসথেসিস্ট। অস্ত্রোপচারের পর তিনি কয়েক মাস মুম্বাইয়ে অবস্থান করেন। তাকে দুটি অস্ত্রোপচার, এবং পরবর্তী সাড়ে তিন বছরে ওজন কমিয়ে কম ওজনদার হিসেবে প্রস্তুত করার উদ্দেশ্যে রাখা হয়েছিল।
আবদ এল আতি ২০১৭ সালের ২৫শে সেপ্টেম্বর, সোমবার তার ৩৭তম জন্মবার্ষিকীর ১৬দিন পর হৃদরোগ ও কিডনি বিকল সহ কমরবিড অবস্থায় পতিত হয়ে, বুর্জীল হাসপাতাল, আবুধাবি, সংযুক্ত আরব আমিরাতে মারা যান, যেখানে তিনি মে মাস থেকে চিকিৎসারত ছিলেন।
ফরিদা ইয়াসমিন (সাংবাদিক)
ফরিদা ইয়াসমিন (জন্ম: ১ জুন ১৯৬৩) বাংলাদেশী সাংবাদিক এবং বাংলাদেশ জাতীয় প্রেসক্লাবের প্রথম নির্বাচিত নারী সাধারণ সম্পাদক। তিনি দৈনিক ইত্তেফাক পত্রিকায় কর্মরত এবং এর আগে তিনি জাতীয় প্রেসক্লাবের যুগ্ম সাধারণ সম্পাদক ছিলেন। তিনি বাংলাদেশ উইমেন জার্নালিস্ট নেটওয়ার্ক এবং বাংলাদেশ উইমেন জার্নালিস্ট ফোরামের উপদেষ্টা। এছাড়া বাংলাদেশ জার্নালিস্ট ফোরাম অ্যাগেনিস্ট ট্রাফিকিংয়ের সভাপতির দায়িত্ব পালন করছেন। মিডিয়াতে নারীর ক্ষমতায়নে কাজ করায় ২০১৭ সালের ৭ মে তারিখে তিনি যুক্তরাষ্ট্রের হাউস অব রিপ্রেজেন্টটেটিভ থেকে তিনি বিশেষ কংগ্রেশনার রিকোগনিশন এবং নিউ ইয়র্ক সিটির পাবলিক অ্যাডভোকেট অফিস থেকে পেয়েছেন ‘কংগ্রেসনাল স্পেশাল সার্টিফিকেট’।
ফরিদা ইয়াসমিনের জন্ম নরসিংদী জেলার রায়পুরা উপজেলার দৌলতকান্দি গ্রামে। তাঁর বাবার নাম সাখাওয়াৎ হোসেন ভুঁইয়া এবং মায়ের নাম জাহানারা হোসেন। ৫ বোন এবং ৪ ভাইয়ের মধ্যে তিনি সবার বড়।
নরসিংদী জেলার শিবপুর বালিকা উচ্চ বিদ্যালয় থেকে এসএসসি এবং ইডেন কলেজ থেকে এইচএসসি সম্পন্ন করেন ফরিদা ইয়াসমিন। পরবর্তীতে ঢাকা বিশ্ববিদ্যালয়ের গণযোগাযোগ ও সাংবাদিক বিভাগ থেকে ১৯৯০ সালে স্নাতকোত্তর সম্পন্ন করেন তিনি। এছাড়া তিনি যুক্তরাষ্ট্রের ওকলাহোমা ইউনিভার্সিটি থেকে সাংবাদিকতায় উচ্চতর প্রশিক্ষণ নিয়েছেন।
ফরিদা ইয়াসমিন ১৯৮৯ সালে বাংলার বানী পত্রিকার মাধ্যমে সাংবাদিকতার চাকুরী শুরু করেন। এর আগে বিশ্ববিদ্যালয়ে পড়াশোনাকালীন সময় থেকেই তিনি বিভিন্ন সাপ্তাহিক ম্যগাজিনে নিয়মিত কাজ করতেন। বাংলার বাণী ছাড়াও তিনি মুক্তকন্ঠেও কাজ করেছেন। পরবর্তীতে ১৯৯৯ সাল থেকে তিনি দৈনিক ইত্তেফাক পত্রিকায় কর্মরত আছেন। ২০০১ সালে জাতীয় প্রেসক্লাবের সদস্য হন ফরিদা ইয়াসমিন। ২০১২, ২০১৩ এবং ২০১৪ সালে বাংলাদেশ জাতীয় প্রেসক্লাবের যুগ্ম সাধারণ সম্পাদকের দায়িত্ব পালন করেন তিনি। তিনি সাউথ এশিয়ান ওমেনস মিডিয়া ফোরামের যুগ্ম সম্পাদক এবং এ ফোরামের প্রতিষ্ঠাতা সদস্য। ২০১৬ সালে তিনি ঢাকা বিশ্ববিদ্যালয় গণযোগাযোগ ও সাংবাদিকতা অ্যালামনাই অ্যাসোসিয়েশনের সহ-সভাপতি নির্বাচিত হন। 
ফরিদা ইয়াসমিনের স্বামী প্রখ্যাত সাংবাদিক নঈম নিজাম। এ দম্পতির এক ছেলে মাহির আবরার এবং এক কণ্যা নুজহাত পূর্ণতা।
ব্লখ তরঙ্গ
ব্লখ তরঙ্গ হলো পর্যায়ক্রমে পুনরাবৃত্ত পরিবেশে অবস্থিত কণা, সাধারণত স্ফটিকের মধ্যে অবস্থিত ইলেক্ট্রন-এর নির্দেশক এক ধরনের তরঙ্গ ফাংশন। একে ব্লখ ফাংশন বা ব্লখ দশা বা ব্লখ তরঙ্গফাংশন নামেও ডাকা হয়। সুইস পদার্থবিজ্ঞানী ফেলিক্স ব্লখের নামানুসারে এর নামকরণ করা হয়েছে। তরঙ্গফাংশন ψ একটি ব্লখ তরঙ্গ হবে যদি নিম্নোক্ত নীতি মেনে চলে-
যেখানে r হলো অবস্থান, ψ হলো ব্লখ তরঙ্গ, u হলো পর্যায়ক্রমিক ফাংশন, k একটি স্ফটিক তরঙ্গ ভেক্টর, e হলো ইউলার্স ধ্রুবক i হলো কল্পিত একক। ব্লখ তরঙ্গ মূলত ব্লখের উপপাদ্যের জন্য গুরুত্বপূর্ণ। কারণ এর দ্বারা একটি ইলেক্ট্রনের স্ফটিক দশায় স্টেশনারী স্টেট- এই সমীকরণ দ্বারা ব্যাখ্যা সম্ভব।
ব্লখের তরঙ্গের সবচেয়ে সাধারণ উদাহরণ হলো স্ফটিকের মধ্যস্থ ইলেক্ট্রন।
উদাহরণস্বরূপঃ
১৯২৮ সালে ফেলিক্স ব্লখ দ্বারা ব্লখ দশার ধারণাটি সর্বপ্রথম উপস্থাপিত হয়েছিল ঘন স্ফটিক পদার্থের ভেতর দিয়ে ইলেক্ট্রন প্রবাহ বর্ণনা করার জন্য। জর্জ উইলিয়াম হিল (১৮৭৭),গ্যাস্টন ফ্লকুয়েট (১৮৮৩),আলেকজাণ্ডার লিয়াপুনভ (১৮৯২) পৃথক পৃথকভাবে এই ধরনের ফাংশন আবিষ্কার করেছিলেন। কিন্তু তারা শুধুমাত্র অন্তরীকরণেই এ ধরনের সমীকরণের মতো ফাংশনের গাণিতিক ব্যবহার করতেন। কিন্তু সর্বপ্রথম ব্লখ-ই পদার্থবিজ্ঞানে এর ব্যবহার করেন।
আদি-বিশ্বায়ন
আদি বিশ্বায়ন বা আদি-আধুনিক বিশ্বায়ন হচ্ছে বিশ্বায়নের ইতিহাস এর একটি যুগ যা স্থায়ী হয় প্রায় ১৬০০ থেকে ১৮০০ সালের মধ্যে, প্রাচীন বিশ্বায়ন এর পরবর্তী যুগে। প্রথম উপস্থাপন করেন ইতিহাসবিদ এ.জি. হপকিন্স এবং ক্রিস্টোফার বেইলি, এই কথ্যটি বর্ণনা করে বর্ধমান বাণিজ্য সংযোগ ও সাংস্কৃতিক বিনিময় যা সে যুগের চরিত্রায়ন করে তার তাৎক্ষনিক পরবর্তীতে তথাকথিত আধুনিক বিশ্বায়ন উনবিংশ শতাব্দীতে শুরু হবার আগে।
আদি বিশ্বায়ন নিজেকে আধুনিক বিশ্বায়ন থেকে আলাদা করেছে সম্প্রসারনবাদ এর ভিত্তিতে, বিশ্ববাণিজ্য ব্যবস্থাপনার পদ্ধতিতে এবং তথ্য বিনিময়ের পর্যায়তে। আদি বিশ্বায়নের যুগটি চিহ্নিত এরকম বানিজ্য ব্যবস্থার মাধ্যমে যেমন ইস্ট ইন্ডিয়া কোম্পানি, হেজিমনি এর স্থানান্তর পশ্চিম ইউরোপে, বৃহত্তর মাত্রার যুদ্ধের উত্থান যেমন ত্রিশ বছরীয় যুদ্ধ এবং একটি নতুন পণ্যের উত্থান, নির্দিষ্টভাবে বললে, দাস বানিজ্য। ত্রিভুজ বানিজ্য সম্ভব করায় ইউরোপকে পশ্চিম গোলার্ধের সম্পদের সুবিধা নিতে। উদ্ভিদ, প্রানি ফসল এবং মহামারি রোগের পরিবহন যা সম্পর্কিত ছিলো আলফ্রেড ক্রসবি এর কলাম্বিয়ান বিনিময় ধারনার সাথে, সেটাও এই প্রক্রিয়ার কেন্দ্রীয় ভুমিকা রাখে।
ছলিম উদ্দীন তরফদার
মো. ছলিম উদ্দীন তরফদার (১৭ জুলাই ১৯৫০) বাংলাদেশী রাজনীতিবিদ এবং নওগাঁ-৩ আসনের সংসদ সদস্য। তিনি ২০১৪ সালে স্বতন্ত্র প্রার্থী হিসেবে সংসদ সদস্য হিসেবে নির্বাচিত হয়েছেন।
মো. ছলিম উদ্দীন তরফদারের পৈতৃক বাড়ি নওগাঁও জেলার মহাদেবপুর উপজেলার আজিপুর গ্রামে। তিনি স্নাতক ডিগ্রি অর্জন করেছেন।
মো. ছলিম উদ্দীন তরফদার রাজনীতির সঙ্গে সক্রিয় ভাবে যুক্ত আছেন। তিনি প্রথমবার সংসদ সদস্য নির্বাচিত হয়েছেন।
আব্দুল মালেক (রাজনীতিবিদ)
মো: আব্দুল মালেক (১৫ জানুয়ারি ১৯৪৭) বাংলাদেশী রাজনীতিবিদ এবং নওগাঁ-৫ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ প্রার্থী হিসেবে সংসদ সদস্য হিসেবে নির্বাচিত হয়েছেন।
মো: আব্দুল মালেকের পৈতৃক বাড়ি নওগাঁও জেলার সদর উপজেলার উকিলপাড়া গ্রামে। তিনি স্নাতকোত্তর ডিগ্রি অর্জন করেছেন।
পেশায় ব্যবসায়ী মো: আব্দুল মালেক রাজনীতির সঙ্গে সক্রিয় ভাবে যুক্ত আছেন। তিনি দ্বিতীয়বার সংসদ সদস্য নির্বাচিত হয়েছেন।
ইসরাফিল আলম
মো: ইসরাফিল আলম (১৩ মার্চ ১৯৬৬) বাংলাদেশী রাজনীতিবিদ এবং নওগাঁ-৬ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ প্রার্থী হিসেবে সংসদ সদস্য হিসেবে নির্বাচিত হয়েছেন।
মো: ইসরাফিল আলমের পৈতৃক বাড়ি নওগাঁও জেলার রাণীনগর উপজেলার ঝিমা গ্রামে। তিনি এমবিএ এবং এলএলবি ডিগ্রি অর্জন করেছেন।
পেশায় ব্যবসায়ী মো: ইসরাফিল আলম রাজনীতির সঙ্গে সক্রিয় ভাবে যুক্ত আছেন। তিনি দ্বিতীয়বার সংসদ সদস্য নির্বাচিত হয়েছেন।
ওমর ফারুক চৌধুরী
ওমর ফারুক চৌধুরী (০২ জানুয়ারি ১৯৬০) বাংলাদেশী রাজনীতিবিদ এবং রাজশাহী-১ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ প্রার্থী হিসেবে সংসদ সদস্য হিসেবে নির্বাচিত হয়েছেন।
ওমর ফারুক চৌধুরীর পৈতৃক বাড়ি রাজশাহী জেলার গোদাগাড়ী উপজেলা তিনি এলএলবি ডিগ্রি অর্জন করেছেন।
পেশায় আইনজীবি ও পরামর্শক ওমর ফারুক চৌধুরী রাজনীতির সঙ্গে সক্রিয় ভাবে যুক্ত আছেন। তিনি দ্বিতীয়বার সংসদ সদস্য নির্বাচিত হয়েছেন।
আইয়ারী
আইয়ারী () হচ্ছে ২০১৮ সালে মুক্তিপ্রাপ্ত ভারতীয় বলিউড অ্যাকশন, অপরাধ ও রোমাঞ্চকর চলচ্চিত্র। এটি লিখেছেন এবং পরিচালনা করেছেন নীরাজ পান্ডে। এই চলচ্চিত্রটি শীতল ভাটিয়া, ধবল গাড়া, জয়ন্তীলাল গাড়া করণ শাহ ও মোশন পিকচার্স ক্যাপিটাল প্রযোজনা করেছে এবং রিলায়েন্স এন্টারটেইনমেন্ট ও পেন ইন্ডিয়া লিমিটেড এটি পরিবেশন করেছে। এই চলচ্চিত্রের মুল চরিত্রে অভিনয় করেছেন সিদ্ধার্থ মালহোত্রা, মনোজ বাজপেয়ী এবং রাকুল প্রীত সিং। এটি ২০১৮ সালের ১৬ ফেব্রুয়ারি মুক্তি পায়।এই চলচ্চিত্রটি সম্পর্কে ২০১৭ সালের এপ্রিল মাসে ঘোষণা করা হয়েছে। এটি ভারতের দিল্লি, কাশ্মীর, যুক্তরাজ্যের লন্ডনে এবং কায়রোতে ধারণ করা হয়েছে।
এই চলচ্চিত্রটি ২০১৮ সালের ২৬ জানুয়ারি মুক্তির জন্য নির্ধারণ করা হয়েছিল কিন্তু পদ্মাবতের সাথে সংঘর্ষ এড়াতে এটি ২০১৮ সালের ৯ ফেব্রুয়ারি মুক্তির জন্য পুনঃনির্ধারণ করা হয়েছে।